text: Jobcenter hyrer vagter
  30 januar 2014 kl. 16.02
  I Billund har de ansat en vagt i kommunens jobcenter. Det gør de for at sikre personalets sikkerhed.
  Vagter bliver ikke længere et sjældent syn på jobcentrene i vores område. Esbjerg, Vejen, Haderslev og Sønderborg har allerede faste vagter. Nu har Billund Kommune også ansat en vagt på deres jobcenter.
  - Vi har haft nogle episoder i den seneste tid, som vi ved, kan eskalere. Hensynet til vores personale gør det nødvendigt for os, at hyre vagter, siger kommunaldirektør i Billund Kommune, Ole Bladt-Hansen, til TV SYD.
  Kommunaldirektøren ærgrer sig over, at det er nødvendigt at hyre vagter. Han forventer ikke, at nogen vil registrere tiltaget, medmindre der selvfølgelig opstår episoder, hvor vagterne skal skride ind.
  